Wigner FK NFO

Hadronfizika kutatócsoport

2020-2022

Célunk, hogy a CERN ALICE és CMS nagyenergiás kísérleteihez kapcsolódó kutatásokban megértsük az erős kölcsönhatásnak, a természet ezen alapvető erejének extrém körülmények közötti működését. Vezető szerepet játszunk az LHC kísérleteinél a gluonok alkotta állapotok (gluonlabdák) kutatásában, valamint a kvark-gluon plazma legkisebb cseppjeinek nehéz kvarkokkal történő vizsgálatában. Továbbra is aktív szerepet vállalunk a részecskék nyomkövetésére és azonosítására használható újszerű eljárások kidolgozásában. A detektorokkal szerzett tapasztalatainkat az orvosi fizika területén alkalmazzuk egy új proton-CT eljárás kifejlesztésében.